શ્રદ્ધેય થવાની મારી ઈચ્છા ત્યારે જ મરી ગયેલી. પછી મેં શ્રદ્ધેયોની દુર્ગતિ પણ જોઈ. મારો એક મિત્ર પી-એચ-ડી માટે રિસર્ચ કરી રહ્યો હતો. ડૉક્ટરેટ અભ્યાસ અને જ્ઞાનથી નહીં, આચાર્યકૃપાથી મળે છે. આચાર્યોની કૃપાથી એટલા ડૉક્ટર થઈ ગયા છે કે બાળકો રમતાં રમતાં પથ્થર ફેંકે તો કોઈ ડૉક્ટરને વાગે. એક વખત ચાર રસ્તે પથ્થરમારો થઈ ગયેલો. પાંચ ઘાયલ હોસ્પિટલમાં દાખલ કરવામાં આવેલા, અને પાંચેય હિન્દીના ડૉક્ટર હતા. નર્સ તેના હોસ્પિટલના ડૉક્ટરને બોલાવતી, ‘ડૉક્ટર સાહેબ’ તો આ હિન્દીના ડૉક્ટર જવાબ આપતા.